stanford-oval/wikipedia huggingface dataset:
Pietari III (Venäjä)
Nuoruus Venäjän hovissa

Karl Peter Ulrichin elämässä koitti uusi vaihe, kun hänen tätinsä Elisabet nousi vallankaappauksen avulla Venäjän valtaistuimelle joulukuun 6. päivänä 1741. Elisabet oli tuolloin 32-vuotias ja kykenemätön saamaan omia lapsia. Valtaistuimensa vakauttamiseksi hän antoi lähes ensitöikseen noutaa sisarvainajansa pojan hoviin ja julisti tämän kruununperillisekseen. Pojan saapuminen hoviin oli tyrmistyttävä, kun ilmeni, että hän osasi soittaa hieman viulua, mutta yleisesti ottaen hän ei kiinnostunut juuri mistään ja vietti aikaansa mieluimmin satojen tinasotilaidensa parissa omassa haavemaailmassaan. Venäjästä Pietari ei välittänyt. Hän tunsi vain halveksuntaa ortodoksista uskoa, venäläisiä tapoja ja venäjän kieltä kohtaan. Hän kaipasi entistä kotimaataan ja ihaili suunnattomasti Preussin kuningas Fredrik II:ta.
Venäjän ja Ruotsin välisen hattujen sodan aikana nousi esiin ajatus Karl Peter Ulrichin nostamisesta Suomen kuninkaaksi. Elisabet antoi ilmeisesti propagandatarkoituksessa maaliskuussa 1742 julkaistun niin sanotun Elisabetin manifestin, jossa esitettiin ajatus Suomen irrottamisesta Ruotsista itsenäiseksi valtioksi Venäjän suojeluksessa. Venäjän miehittämässä Suomessa pidetyt Turun maapäivät valitsivat lähetystön, jonka oli tarkoitus pyytää Karl Peter Ulrichia Suomen kuninkaaksi, mutta Elisabet ei ottanut lähetystöä vastaan ja koko Suomen itsenäisyyshanke haudattiin.
Elisabet haetutti Pietarille puolison tämän täytettyä 16 vuotta. Valinta osui Elisabetin nuoruudenkihlatun Karl Augustin siskon Johanna Elisabetin tyttäreen Anhalt-Zerbstin Sofiaan, joka käännyttyään ortodoksiseen uskoon sai nimen Katariina Aleksejevna ja tuli myöhemmin tunnetuksi keisarinna Katariina II Suurena. Puolisot kuitenkin etääntyivät toisistaan täysin erilaisten luonteidensa ja mieltymystensä vuoksi. Pietari viihtyi edelleen enimmäkseen sotilasleikkien parissa Katariinan viettäessä aikaansa enimmäkseen opiskellen.
Katariina synnytti kolme lasta, mutta huhujen mukaan Pietari ei ollut näiden biologinen isä. On kuitenkin todennäköistä, että Pietari oli ainakin Katariinan pojan keisari Paavali I:n biologinen isä, sillä poika syntyi syys-lokakuussa 1754 ja oli siis saanut alkunsa todennäköisimmin joko joulu- tai tammikuussa, jolloin Katariina oli Pietarin luona eikä olisi voinut viettää aikaa rakastajansa tai rakastajiensa kanssa. Myöskään Pietarin ei tiedetä epäilleen, etteikö Paavali olisi hänen poikansa, vaikka hän olikin tietoinen Katariinan uskottomuudesta. Paavali muistutti ulkonäöltään ja käytökseltään suuresti Pietaria.
Kuusi kuukautta keisarina

Pietarin elämässä alkoi toinen murroskausi keisarinna Elisabetin kuoltua tammikuun toisena päivänä vuonna 1762. Noustuaan valtaistuimelle hän ei edelleenkään osoittanut kunnioitusta kansalle, jonka hallitsijaksi oli noussut. Ensimmäisenä tekonaan hän lopetti Venäjän Preussia vastaan voitokkaasti käymän seitsenvuotisen sodan ja palautti ihailemalleen kuningas Fredrik II:lle tältä valloitetut maat. Teko synnytti suuttumusta armeijassa, jonka voitto Preussista oli jo näyttänyt varmalta. Pietari meni vielä pidemmälle aloittamalla Fredrikin kanssa sodan Itävaltaa, Venäjän aikaisempaa liittolaista vastaan.
Keisarina Pietari toteutti joukon uudistuksia. Hän muun muassa lakkautti pelätyn, poliittista tiedustelua tekevän Salaisen kanslian (ven. Тайная канцелярия), uudisti laivanrakennustekniikkaa ja poliisitointa sekä rakennutti Pietariin uuden katuvalaistusjärjestelmän. Toisaalta hän preussilaisten mieltymystensä johdosta korvasi perinteikkään palatsin Preobraženskin henkivartiorykmentin holsteinilaisella ja korvasi perinteiset sotilaspuvut preussilaismallisilla univormuilla. Nämä muutokset ajoivat yhä suuremman osan armeijasta hänen vastustajakseen.
Lyhyeksi jääneen hallituskauden aikana Pietarin outouden puuskat vain pahenivat. Hän kieltäytyi itsepintaisesti kruunauttamasta itseään. Milloin hän pilkkasi pappeja, milloin talonpoikia. Vaimostaan hän ei enää välittänyt laisinkaan, vaan esitti vuoroin avoimempia, vuoroin peitellympiä uhkauksia tätä vastaan. Kun hän alkoi suunnitella avioitumista rakastajattarensa Jelisaveta Vorontsovan kanssa, päätti hänen vaimonsa toimia. Yhdessä omien suosijoidensa kanssa hän kaappasi mieheltään vallan ja sulki tämän Ropsunhovin palatsiin, jossa tämä oli asunut suuriruhtinaana.
Kuolema

Pietarista tuli vallankaappaajalle nopeasti suuri ongelma. Mikäli hänet suljettaisiin pelättyyn Pähkinäsaaren linnaan, hänestä tulisi oiva tuki tulevalle oppositiolle. Mikäli hänet päästettäisiin lähtemään maasta, pakenisi hän epäilemättä Preussiin juonitellakseen siellä yhdessä kuningas Fredrik Suuren kanssa. Ratkaisun etsiminen kuitenkin päättyi ennenaikaisesti 6. heinäkuuta 1762, kun Ropsunhovista tuli tieto Pietarin kuolemasta. Virallisen ilmoituksen mukaan entinen tsaari oli kuollut peräpukamien aiheuttamiin kouristuksiin.
Kuoleman todellinen aiheuttaja on jäänyt arvailujen varaan, mutta kyseessä oli luultavasti Katariinan tukijoiden toimeenpanema murha, jolla uusi keisarinna pääsisi eroon taakaksi käyneestä puolisostaan. Mahdollista kuitenkin on, ettei Katariina itse määrännyt surmaa toimitettavaksi.
Pietarin ruumis siunattiin varsin yksinkertaisin menoin. Vaikka hän oli Pietari Suuren lapsenlapsi, hän oli ainoastaan vallankaappauksen uhri. Hänen ruumiinsa esitettiin Aleksanteri Nevskin luostarissa surijoille preussilaiseen asetakkiin puettuna, joko hienotunteisuudesta vainajan mieltymyksiä kohtaan tai muistutukseksi hänen horjuneesta kunnioituksestaan uutta isänmaataan kohtaan. Keisarinna ei osallistunut hautajaisiin itse, lääkäreidensä pyynnöstä.
Punikkililjat

| Punikkililjat |
| --- | --- |
 Blandfordia nobilis
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Osaluokka::  Yksisirkkaiset Monocotyledoneae
Lahko::  Asparagales
Heimo::  Blandfordiaceae  R.Dahlgren & Clifford
Suku::  Punikkililjat Blandfordia  Sm.
Katso myös
   Punikkililjat Wikispeciesissä   Punikkililjat Commonsissa 
Infobox OKNimi-testi OK: 
Punikkililjat (Blandfordia) on itäaustralialainen kasvisuku, joka kuuluu omaan heimoonsa Blandfordiaceae lahkossa Asparagales. Suvussa on neljä lajia, muun muassa koristekasvina kasvatettava punikkililja (Blandfordia grandiflora).
Tuntomerkit

Kasvit ovat lyhytjuurakkoisia ja juuripurjeisia, karvattomia. Lehtiasento on kaksirivinen. Lehdessä on vahva keskisuoni. Kukinto on terttu, kukkaperät nivelikkäät ja kukassa on suuri putkimainen kehä. Emiö on varrellinen, siinä on mesiäisiä, lyhyt vartalo ja pienehkö luotti. Sikiäimessä on paljon siemenaiheita. Kota on liiteluomainen. Kromosomiluku n = 17, 27.
Luokittelu

Punikkililjat muistuttavat morfologialtaan läheisesti sukulaisheimoaan Boryaceae. Sen kanssa ne kuuluvat Asparagales-lahkon kehityslinjaan (kladiin), jonka muodostavat niiden lisäksi heimot Lanariaceae, Asteliaceae ja iirikkikasvit (Hypoxidaceae).
Punikkililjalajeja on neljä:
Blandfordia cunninghamii Lindl.
punikkililja (Blandfordia grandiflora) R.Br.
Blandfordia nobilis Sm.
Blandfordia punicea (Labill.) Sweet
Hoelsand

| Hoelsand |
| --- | --- |
 Hoelsand
 Koordinaatit: 62°39′29″N, 8°38′16″E 
Valtio:  Norja
Lääni:  Møre ja Romsdal
Kunta:  Sunndal
Pinta-ala:  
 – Maa:  0,2 km²
Väkiluku (2023):  313
 – Väestötiheys:  1 565 as./km²
Infobox OKVirheellinen NIMI-arvo: 
Hoelsand (myös muodoissa Holsanden ja Holssanden) on taajama Sunndalin kunnassa Møren ja Romsdalin läänissä Norjassa. Taajaman pinta-ala on 0,2 neliökilometriä ja asukasluku 313 vuonna 2023.
Prince of Persia (elokuva)

| Prince of Persia: The Sands of Time |
| --- | --- |

Ohjaaja:  Mike Newell
Käsikirjoittaja:  Boaz Yakin Doug Miro Carlo Bernard
Tarina:  Jordan Mechner
Perustuu:  Pelisarjaan Prince of Persia
Tuottaja:  Jerry Bruckheimer
Säveltäjä:  Harry Gregson-Williams
Kuvaaja:  John Seale
Leikkaaja:  Michael Kahn Martin Walsh Mick Audsley
Tuotantosuunnittelija:  Wolf Kroeger
Pukusuunnittelija:  Penny Rose
Pääosat:  Jake Gyllenhaal Ben Kingsley Gemma Arterton Alfred Molina
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures Jerry Bruckheimer Films
Levittäjä:  Walt Disney Studios Motion Pictures
Ensi-ilta:   2010-05-1919. toukokuuta 2010 (Suomi)  2010-05-2828. toukokuuta 2010 (Yhdysvallat)  
Kesto:  116 minuuttia
Alkuperäiskieli:  englanti
Budjetti:  150–200 miljoonaa $
Tuotto:  336,4 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Prince of Persia: The Sands of Time on Mike Newellin ohjaama vuoden 2010 toiminta-/seikkailu-/fantasiaelokuva. Elokuvan ovat käsikirjoittaneet Jordan Mechner, Boaz Yakin, Doug Miro ja Carlo Bernard. Tuottajana toimi Jerry Bruckheimer. Elokuva perustuu samannimiseen videopeliin, jonka on kehittänyt ja julkaissut Ubisoft Montreal. Elokuvan päärooleissa ovat Jake Gyllenhaal, Gemma Arterton, Ben Kingsley ja Alfred Molina.
Prince of Persia: The Sands of Time on tällä hetkellä toinen Walt Disney Picturesin elokuva, jonka ikäraja on PG-13 (ensimmäisen ollessa Pirates of the Caribbean -elokuvasarja). Vaikka elokuva perustuu The Sands of Time -peliin, siinä on elementtejä myös Warrior Within ja The Two Thrones -jatko-osista.
Juoni

Elokuvan alussa kerrotaan kuinka köyhästä katulapsesta, Dastanista, tulee Persian prinssi. Tämän jälkeen Dastan ja hänen prinssi-veljiensä Tus ja Garsiv hyökkäävät joukkoineen "Pyhään kaupunkiin" Alamutiin. Hyökkäyksen syynä on se, että persialainen vakoilija on nähnyt siellä asepajan, jossa valmistetaan miekkoja viholliselle. Persialaisten vallattua kaupungin Dastan saa käsiinsä erikoisen tikarin, jota yritetään kuljettaa salaa pois kaupungista. Ennen kuin Dastan ehtii selvittää tikarin tarinan, hänen isänsä, Persian kuningas, saapuu kaupunkiin ja suuret juhlat alkavat. Juuri ennen juhlia vanhin prinssi ja Dastanin isoveli Tus antaa Dastanille eräänlaisen kaavun, jotta tämä voisi antaa sen kuninkaalle lahjana. Juhlissa kuningas vastaanottaa lahjan ja laittaa kaavun päälleen. Yhtäkkiä kaapu alkaa polttaa kuninkaan ihoa, eikä kukaan saa sitä pois. Lopulta kuningas kuolee, ja Dastan joutuu pakenemaan henkensä edestä veljiensä luullessa häntä murhaajaksi. Apunaan nuorella prinssillä on Alamutin kaunis mutta itsepäinen prinsessa Tamina. Yhdessä he pakenevat kaupungista, ja vähitellen tikarin tarina ja kuninkaan kuolema alkavat selvitä Dastanille.
Rooleissa

| 0 | 1 | 2 |
| --- | --- | --- |
|  Jake Gyllenhaal  | … |  Dastan   |
|  Gemma Arterton  | … |  Tamina   |
|  Ben Kingsley  | … |  Nizam   |
|  Alfred Molina  | … |  Sheikki Amar   |
|  Steve Toussaint  | … |  Seso   |
|  Toby Kebbell  | … |  Garsiv   |
|  Richard Coyle  | … |  Tus   |
|  Ronald Pickup  | … |  Kuningas Sharaman   |
|  Reece Ritchie  | … |  Bis   |
Arvioita

Episodi-lehdessä neljä kriitikkoa antoi elokuvalle pisteitä keskiarvona 2,00.
Aiheesta muualla

Wikimedia Commonsissa on kuvia tai muita tiedostoja aiheesta .
Aleksi Salonen: Prince of Persia: The Sands of Time  18.5.2010. Filmgoer.fi. Arkistoitu 1.6.2010. Viitattu 18.5.2010.
Punjab (Pakistan)

Punjab Pakistanin kartalla.
Punjab (pandžabiksi ja urduksi ‏پنجاب‎, Panjāb) on Pakistanin provinssi, joka on osa laajempaa Punjabin aluetta. Sen pinta-ala on 205 345 neliökilometriä ja asukasluku oli vuoden 2017 väestönlaskennan mukaan noin 110 miljoonaa. Punjab on väkiluvultaan Pakistanin suurin ja pinta-alaltaan toiseksi suurin provinssi. Punjabin pääkaupunki on Lahore.
Punjabin pääkieli on punjab. Provinssin nimi tulee sanoista punj - "viisi" ja aab - "vesi" viitaten viiteen Punjabin alueen jokeen: Indus, Ravi, Chenab, Sutlej ja Jhelum.
Monet sikhien pyhistä paikoista sijaitsevat Punjabissa, muun muassa ensimmäisen gurun Guru Nanakin syntymäpaikka Nankana Sahib. Alueen väestöstä suurin osa on kuitenkin muslimeja.
Hallinnollisesti Punjab on jaettu 36 piirikuntaan.
Provinssin kuvernööri surmattiin tammikuussa 2011.
Merkittäviä kaupunkeja

Lahore
Faisalabad
Rawalpindi
Gujranwala
Multan
Sialkot
Gujrat
Sargodha
Kasur
Aiheesta muualla

Kuvia tai muita tiedostoja aiheesta Punjab (Pakistan) Wikimedia Commonsissa
Pakistanin hallintoalueet
Maakunnat:  Balochistan |  Khyber Pakhtunkhwa |  Punjab |  Sindh
Territoriot:: Pakistanin pääkaupunkialue
Alueet Kashmirissa:  Azad Kashmir | Gilgit-Baltistan
Proteus-aika

| Proteus-aika> Demon Seed |
| --- | --- |

Ohjaaja:  Donald Cammell
Käsikirjoittaja:   Roger Hirson  Robert Jaffe 
Perustuu:  Dean Koontzin romaaniin
Tuottaja:  Herb Jabbe
Säveltäjä:  Jerry Fielding
Kuvaaja:  Bill Butler
Leikkaaja:  Frank Mazzola
Pääosat:   Julie Christie  Fritz Weaver  Gerrit Graham  Robert Vaughn 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   Yhdysvallat 8. huhtikuuta 1977  Suomi 23. maaliskuuta 1979 
Kesto:  92 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Proteus-aika (Demon Seed) on yhdysvaltalainen Donald Cammellin ohjaama tieteiskauhuelokuva vuodelta 1977. Elokuvan pääosia näyttelevät Julie Christie, Fritz Weaver ja Gerrit Graham. Robert Vaughn antoi Proteus IV-tietokoneelle äänen. Elokuva perustuu Dean Koontzin samannimiseen romaaniin.
Juoni

Elokuva kertoo tiedemies Alex Harrisista, joka kehittää tekoälyisen tietokoneen nimeltä Proteus IV. Tietokone on kehitetty alun perin vastaamaan vain ihmisten esittämiin tärkeisiin kysymyksiin. Eräänä iltana tietokone kertoo Harrisille, että haluaisi päästä ”itse” pois koneesta. Proteus haluaisi itse kysyä ja tutkia asioita, mutta Harris painottaa tietokoneelle, että hänen tarkoitus ei ole esittää kysymyksiä. Eräänä iltana Proteus tunkeutuu Harrisin talon keskustietokoneeseen. Seuraavana aamuna tiedemiehen vaimo Susan Harris herää ja on lähdössä töihin, kun huomaa että ei pääse talosta ulos: Proteus on vallannut talon, eikä päästä Susania lähtemään talosta mihinkään. Susan yrittää keinolla millä hyvänsä päästä talosta, mutta tuloksetta.
Proteus kiintyy Susaniin ja kertoo todellisen syyn: Hän haluaa, että Susan synnyttää hänelle lapsen. Proteus tekee tieteellisiä tutkimuksia. Susan ei suostu millään Proteusin tekoihin, kunnes lopulla hänellä ei ole muuta vaihtoehtoa kuin suostua tai Proteus satuttaa läheisiä ihmisiä. Susan suostuu ja synnyttää tietokoneelle lapsen.
Näyttelijöitä

| 0 | 1 | 2 |
| --- | --- | --- |
|  Julie Christie  | … |  Susan Harris   |
|  Fritz Weaver  | … |  Alex Harris   |
|  Gerrit Graham  | … |  Walter Gabler   |
|  Berry Kroeger  | … |  Petrosian   |
|  Lisa Lu  | … |  Soong Yen   |
|  Larry J. Blake  | … |  Cameron   |
|  John O'Leary  | … |  Royce   |
|  Alfred Dennis  | … |  Mokri   |
|  Davis Roberts  | … |  Warner   |
Arvioita

Helsingin Sanomien Paula Talaskivi kirjoitti: ”Proteus-ajan kuvaus on oivasti tehokasta, samoin kaikki erikoisrakenteet Proteuksen toiminnallisine käsivarsineen. Niin myös voimallisesti myötäilevä musiikki.” Video-oppaassa vuodelta 1994 Sam Inkinen kutsuu elokuvaa yllätyksettömäksi scifi-trilleriksi ja antaa sille kaksi tähteä viidestä, mikä vastaa sanallista arviota ”keskinkertainen”.
Aiheesta muualla

Proteus-aika Internet Movie Databasessa (englanniksi)
Punisher (albumi)

| Punisher Phoebe Bridgers |
| --- | --- | --- |

Studioalbumin tiedot
 Julkaistu: 18. kesäkuuta 2020
 Tuottaja(t):  Phoebe Bridgers  Tony Berg  Ethan Gruska 
 Kesto: 40.44
 Levy-yhtiö: Dead Oceans
Phoebe Bridgersin muut studioalbumit
| Stranger in the Alps 2018 | Punisher 2020 |   |
Singlet albumilta Punisher (albumi)
 ”Garden Song”  ”Kyoto”  ”ICU”  ”I Know the End”  ”Savior Complex”
Punisher on yhdysvaltalaisen laulaja-lauluntekijän Phoebe Bridgersin toinen studioalbumi, joka julkaistiin Dead Oceansin kautta 18. kesäkuuta 2020. Albumi julkistettiin päivä ennen sen suunniteltua julkaisupäivää. Albumi oli arvostelu- ja myyntimenestys, jolla Bridgers ansaitsi neljä Grammy-ehdokkuutta. Se oli ehdolla muun muassa parhaan vaihtoehtoalbumin kategoriassa. Brittiläinen musiikkilehti NME nimesi Punisherin vuoden 2020 viidenneksi parhaaksi albumiksi.
Albumin tuottivat Bridgers, Tony Berg ja Ethan Gruska. Sillä vierailevat Conor Oberst, Julien Baker, Lucy Dacus, Warpaintin Jenny Lee Lindberg, Yeah Yeah Yeahsin Nick Zinner ja Bright Eyesin Nathaniel Walcott sekä tunnettu sessiorumpali Jim Keltner. Albumilta julkaistiin singleinä kappaleet ”Garden Song”, ”Kyoto”, ”ICU”, ”I Know the End” ja ”Savior Complex”.
Kappaleet

DVD Menu – 1.10 (säv. ja san. Phoebe Bridgers)
Garden Song – 3.40 (säv. ja san. Bridgers, Christian Lee Hutson ja Marshall Vore)
Kyoto – 3.05 (säv. ja san. Bridgers, Vore ja Morgan Nagler)
Punisher – 3.10 (säv. ja san. Bridgers, Conor Oberst ja Vore)
Halloween – 4.31 (säv. ja san. Bridgers, Hutson ja Oberst)
Chinese Satellite – 3.37 (säv. ja san. Bridgers, Oberst ja Vore)
Moon Song – 4.38 (säv. ja san. Bridgers)
Savior Complex – 4.02 (säv. ja san. Bridgers, Hutson ja Oberst)
ICU – 3.10 (säv. ja san. Bridgers, Vore ja Nicholas White)
Graceland Too – 3.56 (säv. ja san. Bridgers ja Hutson)
I Know the End – 5.45 (säv. ja san. Bridgers, Hutson, Oberst ja Vore)
Arvostelut

AllMusic:
NME:
Pitchfork: 8.7/10
Põltsamaa (kunta)

Põltsamaa oli kunta Virossa Jõgevamaalla.
Vuoden 2017 kuntauudistuksessa Põltsamaan kunta, Põltsamaan kaupunki sekä pääosa Pajusin ja Puurmanin kunnista yhdistettiin uudeksi Põltsamaan kunnaksi.
Väestö

Vuoden 2011 väestönlaskennan mukaan Põltsamaan kunnassa oli 3 871 asukasta, joista 3 732 (96,4 %) oli virolaisia, 90 (2,3 %) venäläisiä ja 48 (1,2 %) muita kansallisuuksia.
Pikakamera

Polaroid SX-70 Model 2 -pikakamera
Pikakamera on Polaroidin kehittämä kameratyyppi, missä kameran objektiivin keräämä valo heijastetaan positiivikuvaksi itsekehittyvälle valokuva-arkille. Pikakamerassa ei ole filmirullaa kuten esimerkiksi kinokamerassa, vaan jokainen positiivikuvaksi kehittyvä valokuva on erillinen arkki. Esimerkiksi suosituissa Polaroid SX-70 ja 600-sarjan pikakameroissa käytetään 8 kuvan kasettia.
Pikakamera puhekielessä

Polaroid on yleisesti tunnettu nimitys kaikille pikakameroille ja niiden tuottamille valkoreunuksisille valokuville. Sen lisäksi englanninkielisissä maissa kamera tunnetaan myös nimellä land camera viitaten Polaroid-yrityksen perustajaan ja yhteen sen tärkeimmistä tutkijoista, Edwin H. Landiin.
Oikeustaistelu Kodakin kanssa

Polaroidin jälkeen myös Kodak kehitti Kodamatic-pikakameran, mutta hävisi Polaroidille oikeudessa 1986. Kodak joutui lopettamaan valmistuksensa ja tarjosi pikakameransa ostajille hyvitykseksi halvan kinokoon taskukameran.
Valmistuksen lopetus ja uusi aloitus

Petters Group Worldwiden vuonna 2005 ostama Polaroid lopetti pikakameroiden ja -filmin valmistuksen 2009. Polaroid tarjosi tilalle PoGo-kameroita, jotka ovat muutoin tavallisia digikameroita, mutta pystyvät tulostamaan valokuvat heti niiden ottamisen jälkeen.
The Impossible Project aloitti tutkimus- ja valmistusprojektin uusien filmien tuottamiseksi saaden yhteistyöapua niin Polaroidin vanhoilta työntekijöiltä kuin Ilford Photo -kameratuotteiden valmistajalta. Vuonna 2010 Polaroid pyörsi virheelliseksi osoittautuneen päätöksensä ja alkoi uudestaan tuottaa sekä kameroita että filmiä. Myös Fujifilm on nykyään mukana niin pikakameroiden kuin filminkin valmistuksessa lippulaivanaan Instax-pikakamerasarja.
Pikakuvaus tänään

Pikakameran ominaisuutta tuottaa kuva nopeasti luultiin tarvittavan nykyään harvoin, koska digitaalikameralla kuvan saa myös heti näkyviin. Tämän vuoksi pikakameroita pidettiin väistyvään valokuvaustekniikkaan kuuluvana, vanhentuneena tekniikkana. Vannoutunut harrastajakunta onnistui kuitenkin pitämään pikakamerat elossa ja jopa kasvattamaan niiden suosiota. The Impossible Projectin lisäksi perustettiin myös Save Polaroid -yhteisö, joka tähtäsi pikakamera-harrastuksen elvyttämiseen. Save Polaroid päätti toimintansa tuotannon alettua uudelleen.
Jopa Polaroid itse myönsi virheensä ja aloitti jälleen sarjatuotannon. 5.1.2010 Polaroid nimitti Lady Gagan taiteelliseksi johtajakseen kasvattaen mielenkiintoa niin klassista merkkiä kuin pikakuvaustakin kohtaan. Nykyään Polaroid ylläpitää myös The Movement -yhteisöpalvelua, jonka tehtävänä on ylläpitää ja edistää pikakuvausharrastusta.
Taiteilijoiden ja harrastajien lisäksi pikakamerat ovat löytäneet pienen markkinaraon turistikuvaajien joukossa. He kiertelevät suosituilla turistialueilla tarjoten välitöntä valokuvusapalvelua niin matkustajille kuin paikallisillekin.
Pikakuvaus tänään > Nykyiset pikakameravalmistajat

Polaroid: 300- ja PoGo-sarjat
Fujifilm: Instax-sarja
Pikakuvaus tänään > Nykyiset pikakamerafilmin valmistajat

Polaroid: 300- ja PoGo-sarjat
Fujifilm: FP100-, FP3000- ja Instax-sarjat
The Impossible Project: SX-70 ja 600 -sarjat
Aiheesta muualla > Polaroid

Polaroidin kotisivut
Polaroid The Movement (Arkistoitu – Internet Archive) -verkkoyhteisö
Lady Gaga Polaroid -sivusto
Polaroid Classic Instant 300-kamerajärjestelmä ja verkkokauppa
Polaroid PoGo -kamerajärjestelmä ja verkkokauppa
Aiheesta muualla > Muut valmistajat

The Impossible Project, filmivalmistaja ja verkkokauppa
Fujifilm Instax 210 (Arkistoitu – Internet Archive) -kamerajärjestelmä ja verkkokauppa
Fujifilm Instax Mini (Arkistoitu – Internet Archive) -kamerajärjestelmä ja verkkokauppa
Fujifilm FP-sarja (Arkistoitu – Internet Archive) filmit ja verkkokauppa
Aiheesta muualla > Muut sivustot

Save Polaroid, pikakuvausharrastuksen elvyttämiseen onnistuneesti keskittynyt yhteisö
Polaroid-kuvauksen historiikki Save Polaroid -sivustolla
The Land List (Arkistoitu – Internet Archive) -sivusto, joka ylläpitää listaa tunnetuista pikakameroista
Instant Options -sivusto, joka on keskittynyt Polaroid-kameroiden muuntamiseen mutta myös yleisesti pikakuvausharrastukseen
Flickr Polaroid -valokuvausryhmä kaikille pikakuvausharrastajille
Kodak EK6 Instant Camera
Puhatu järv

| Puhatu järv |
| --- | --- |
Valtiot:  Viro
Maakunnat:  Itä-Virumaa
Kunnat:  Alutagusen kunta
Koordinaatit:  59°10′03″N, 27°41′15″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Gorodenka ojan valumalaue
Järvinumero:  vee2036000
Mittaustietoja
Pinnankorkeus:  40 m
Rantaviiva:  1,924 km
Pinta-ala:  20,5 ha
Keskisyvyys:  2 m
Suurin syvyys:  3 m
Valuma-alue:  4,8 km²
 fiPuhatu järv 
Puhatu järv (myös Puhato järv, Suur Pühatu järv) on Virossa Itä-Virumaalla Alutagusen kunnassa Puhatun kylässä sijaitseva järvi.
Maantietoa

Järven pinta-ala on 21 hehtaaria ja se on 750 metriä pitkä ja 400 metriä leveä. Se sijaitsee laajan Puhatu soon eteläosassa. Järveen ei ole johdettu tulo-ojia, mutta sen suoraksi kaivettu laskuoja laskee Korponi järven läpi Martiska järveen, josta vedet jatkavat toista ojaa myöten etelään yhtyen sitten Puhatu ojaan. Oja yhtyvät ensin Poruni jõgeen, joka yhtyy Narvanjokeen. Järven valuma-alueen laajuus on 4,8 neliökilometriä. Järvi kuuluu Narvanjoen lähialueessa Poruni jõen valuma-alueeseen.
Järvi on luodattu ja sen keskisyvyys on 2 metriä ja suurin syvyys 3 metriä. Vedenpinnan korkeus on keskimäärin 40,0 m mpy. Järven laskennalliseksi tilavuudeksi voidaan määrittää 0,00041 kuutiokilometriä eli 0,41 miljoonaa kuutiometriä . Järven rantaviivan pituus on 1,9 kilometriä ja sen rannat ovat pelkkää suota. Järvi on autio eikä sinne johda tietä.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (vir. pehme- ja tumedaveeline järv).
Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi  (vir. pehmeveeline miksotroofne tai pehmeveeline segatoiteline, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat.